2. sz. melléklet a    /2013. sz. Képv. test. határozatához


ALAPÍTÓ OKIRATOT MÓDOSÍTÓ OKIRAT 

Az Egészségügyi és Gyermekjóléti Intézmény a Kiskőrös Város Önkormányzat Képviselő-testülete által 2013. február 20. napján kiadott,  /2013. számú alapító okiratát az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. Korm. rendelet 5. § (1)-(2) bekezdése szerinti tartalommal az alábbiak szerint módosítja: 

Az alapító okirat 1. pontja módosításra kerül:

Régi: Egészségügyi és Gyermekjóléti Intézmény

6200 Kiskőrös, Árpád u. 8. 

Új: Egészségügyi, Gyermekjóléti és Szociális Intézmény

6200 Kiskőrös, Árpád u. 8. 

Az alapító okirat 2 pontja kiegészül egy új telephellyel és számozásra kerül:

Régi: a) 6200 Kiskőrös, Árpád u. 4.

b) 6200 Kiskőrös, Árpád u. 6.

c) 6200 Kiskőrös Kossuth u. 6.

Új: a) 6200 Kiskőrös, Árpád u. 4. 

b) 6200 Kiskőrös, Árpád u. 6.

c) 6200 Kiskőrös, Sárkány József u. 13. 
d)  6200 Kiskőrös, Kossuth u. 6. 

Az alapító okirat 4. pontja az alábbiak szerint módosul:
Régi: Az egészségügyről szóló 1997. évi CLIV. törvényben, valamint más jogszabályokban meghatározott egészségügyi alapellátás, valamint a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása.
Új:Az egészségügyről szóló 1997. évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása, valamint a szociális igazgatásról és a szociális ellátásról szóló 1993. évi III. törvényben meghatározott szociális ellátás.
Az alapító okirat 5. pontja az alábbiak szerint módosul:
Régi: Az Egészségügyi és Gyermekjóléti Intézmény ellátja az egészségügyről szóló 1997. évi CLIV. törvényben és a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.
Új: Az Egészségügyi, Gyermekjóléti és Szociális Intézmény ellátja az egészségügyről szóló 1997. évi CLIV. törvényben, a szociális igazgatásról és a szociális ellátásról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.
Az alapító okirat 6. pontja az alábbiak szerint módosul:
Régi: 862100 Általános járóbeteg-ellátás
Új: 869000 Egyéb humán egészségügyi ellátás 
Az alapító okirat 7. pontjában 4 szakfeladat felvételre kerül:

Új: 

871000 Bentlakásos, nem kórházi ellátás, ápolás
- az idősek otthonában ápolással, az utógondozással, lábadozó beteg intézeti ápolásával, szeretetotthoni ellátással, ápolással, bentlakásos ápolással kapcsolatos bevételeket és kiadásokat.
562917 Munkahelyi étkeztetés
- a munkáltató által a dolgozók részére a munkahelyükön biztosított étkeztetéssel kapcsolatos bevételeket és kiadásokat.

873011 Időskorúak tartós bentlakásos szociális ellátása
- az egészségi állapota, valamint szociális helyzete miatt önmaga ellátására nem, vagy csak folyamatos segítséggel képes, napi 4 órát meghaladó, vagy jogszabályban meghatározott egyéb körülményeken alapuló gondozási szükséglettel bíró, de rendszeres fekvőbeteg-gyógyintézeti kezelést nem igénylő, öregségi nyugdíjkorhatárt betöltött személy (ideértve azt a 18. életévét betöltött, betegsége vagy fogyatékossága miatt önmagáról gondoskodni nem képes személyt is, akinek ellátása más formában nem biztosítható) tartós ellátásával kapcsolatos bevételeket és kiadásokat.

873013 Demens betegek bentlakásos ellátása
- a demens beteg (az a személy, akinél jogszabályban meghatározott szerv a demencia körébe tartozó középsúlyos vagy súlyos kórképet állapított meg) külön gondozási egységben vagy csoportban történő tartós bentlakásos ellátásával kapcsolatos bevételeket és kiadásokat.

Az alapító okirat 8. pontja az alábbiak szerin módosul:
Régi: Kiskőrös vonzáskörzete területén az alapító okiratban meghatározott feladatok ellátása

Új:  Kiskőrös vonzáskörzete területén az alapító okiratban meghatározott feladatok ellátása. 

A bentlakásos intézmény vonatkozásában Magyarország területe
Az alapító okirat kiegészül egy új bekezdéssel:

Új: 15. A költségvetési szerv jogelődje

A költségvetési szerv jogelődje a 2013. június 30. napján különválással megszűnt alábbi költségvetési szervnek: Kiskőrösi Többcélú Kistérségi Társulás Kiskőrösi és Császártöltési Idősek Otthona, 6200 Kiskőrös, Sárkány József u. 13. 
Az alapító okirat további rendelkezései változatlanul hatályban maradnak. 

A 2013. február 20. napján kiadott alapító okirat záradéka helyébe az alábbi szöveg lép:

Záradék 

Jelen alapító okirat 2013. július 1. napján lép hatályba, ezzel egyidejűleg az Egészségügyi és Gyermekjóléti Intézmény     /2013. számú 2013. február 20. napján kelt egységes szerkezetű alapító okirata hatályát veszti. 

Az alapító okiratot Kiskőrös Város Önkormányzat Képviselő-testülete       /2013. számú határozatával hagyta jóvá. 

Az alapító okiratot módosító okirat 2013. július 1. napján lép hatályba. 

Az alapító okiratot módosító okiratot Kiskőrös Város Önkormányzat Képviselő-testülete       /2013. számú határozatával hagyta jóvá. 

Kiskőrös, 2013. február 20.
P.H.


      Domonyi László 

Dr. Csertő Gyula


        Polgármester 

        jegyző

